2017. gada 6. jūnijā Noteikumi Nr. 304

Rīgā (prot. Nr. 29  40. §)

**Grozījumi Ministru kabineta 2016. gada 22. marta noteikumos Nr. 173 "Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.1. pasākuma "Rīgas ostas un Rīgas pilsētas integrēšana TEN-T tīklā" īstenošanas noteikumi"**

Izdoti saskaņā ar Eiropas

Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 22. marta noteikumos Nr. 173 "Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.1. pasākuma "Rīgas ostas un Rīgas pilsētas integrēšana TEN-T tīklā" īstenošanas noteikumi" (Latvijas Vēstnesis, 2016, 67. nr.) šādus grozījumus:

1. Aizstāt 4.1. apakšpunktā skaitli "5,01" ar skaitli "4".
2. Aizstāt 4.3. apakšpunktā skaitli "10 000 000" ar skaitli "5 170 932".
3. Izteikt 7. punktušādā redakcijā:

"7. Pasākumam plānotais kopējais attiecināmais finansējums ir ne mazāks kā 28 235 295 *euro*, tai skaitā Kohēzijas fonda finansējums nepārsniedz 24 000 000 *euro* un projekta iesniedzēja finansējums (pašvaldības finansējums un valsts budžeta dotācija pašvaldībai) ir ne mazāks kā 4 235 295 *euro*."

1. Izteikt 9. punktu šādā redakcijā:

"9. Maksimālais pieejamais attiecināmais Kohēzijas fonda finansējuma apmērs ir līdz 85 procentiem no projektam plānotā kopējā attiecināmā finansējuma."

1. Papildināt I nodaļu ar 9.1, 9.2 un 9.3 punktu šādā redakcijā:

"9.1 Pieejamais kopējais attiecināmais finansējums līdz 2018. gada 31. decembrim, lai slēgtu vienošanos par projekta īstenošanu, ir ne mazāks kā 26 488 470 *euro*, tai skaitā Kohēzijas fonda finansējums nepārsniedz 22 515 199 *euro* un projekta iesniedzēja finansējums (pašvaldības finansējums un valsts budžeta dotācija pašvaldībai) ir ne mazāks kā 3 973 271 *euro*.

9.2 Projekta iesniedzējs projekta īstenošanai, tai skaitā snieguma rezerves priekšfinansēšanai un attiecināmo izmaksu segšanai, var piesaistīt papildu publiskos līdzekļus, piemēram, pašvaldības finansējumu vai pašvaldības aizņēmumu Valsts kasē.

9.3 No 2019. gada 1. janvāra atbildīgā iestāde pēc Eiropas Komisijas lēmuma par snieguma ietvara izpildi un snieguma rezerves piešķiršanu var ierosināt sadarbības iestādei palielināt projektam pieejamo Kohēzijas fonda finansējumu līdz šo noteikumu 7. punktā minētajam apmēram, bet nepārsniedzot šo noteikumu 9. punktā noteikto maksimālo Kohēzijas fonda finansējuma apmēru."

1. Papildināt 22. punkta ievaddaļu aiz vārdiem "sedz no saviem" ar vārdiem "vai papildus piesaistītajiem publiskajiem".
2. Izteikt 23.9. apakšpunktu šādā redakcijā:

"23.9. nodrošina, ka nekustamie īpašumi, kuri nepieciešami projekta īstenošanai, projekta īstenošanas laikā ir finansējuma saņēmēja īpašumā vai valdījumā vai finansējuma saņēmējs ir saskaņojis būvniecības ieceri ar zemes­gabala īpašnieku atbilstoši normatīvajiem aktiem būvniecības jomā."

Ministru prezidents Māris Kučinskis

Satiksmes ministrs Uldis Augulis